Greek Legal Document

Category: 131

Content:
3. ΝΟΜΟΣ 1875 της 17 Ιαν./12 Φεβρ.1920 Περί κυρώσεως του Ν.Δ. της 5 Μαρτ. 1919 περί προσλήψεως ιατρών κλπ. προς καταπολέμησιν βαρειών μολυσματικών νόσων. Άρθρ.1ον.-Κυρούται το από 5 Μαρτ. 1919 Ν.Δ/μα περί προσλήψεως ιατρών κλπ. προς καταπολέμησιν βαρειών μολυσματικών Νόσων. Άρθρ.2ον.-Ο κύριος ακινήτων ή κινητών πραγμάτων, ων διατάσσεται κατά τας κειμένας διατάξεις η καταστροφή, προς αποσόβησιν ή καταστολήν επιδημίας χολέρας, πανώλους ή εξανθηματικού τύφου, δικαιούται εις αποζημίωσιν της πραγματικής αξίας των καταστραφέντων αντικειμένων. Η αποζημίωσις αύτη κανονίζεται υπό Επιτροπής συγκειμένης εκ του Προέδρου του Ιατροσυνεδρίου, του παρά τω Υπουργείω των Εσωτερικών Νομικού Συμβούλου ή των νομίμων αυτών αναπληρωτών και ενός πραγματογνώμονος υπό του επί των Εσωτερικών Υπουργού διοριζομένου. Εάν ο Υπουργός ή ο ενδιαφερόμενος δεν ήθελον αποδεχθή την απόφασιν της Επιτροπής, η αποζημίωσις καθορίζεται δια της δικαστικής οδού. Η διάταξις του παρόντος άρθρου ισχύει, μετά του επικυρωμένου Δ/τος, από της δημοσιεύσεως τούτου. Σελ.325 3 34Α... Υγειονομικές Διατάξεις 34.Δ.α.1-3